2018-as sakkvilágbajnokság
A 2018-as sakkvilágbajnokság a Nemzetközi Sakkszövetség (FIDE) által szervezett versenysorozat, amely az elért helyezések alapján a világkupán való indulásra jogosító zónaversenyekből és kontinensbajnokságokból, a világbajnokjelöltek versenyén való részvételhez kvalifikációt biztosító 2017-es világkupaversenyből, a 2017 folyamán lezajlott Grand Prix versenysorozatból, a nyolc legjobb versenyző részvételével rendezett világbajnokjelölti versenyből, valamint a döntőből állt.